130 



4, Coleoiíhorci tvoglodytella Dup, krizantémumon. 



A m. kir. Rovartani Állomás 1914 május hó elején 

 K o m á r o m-ból kerti krizantémum-leveleket kapott, amelyeken 

 apró, barnássárga tokocskákban élő hernyók a tokos molyokra 

 (Coleophoridae) jellemző pusztítást végeztek. A hernyókat tovább- 

 neveltem és jűnius 15-én kikelt az első halványsárgaszínű pille, 

 amelyet június 30-ig még 8 drb követett. A Nemzeti Múzeumban 

 történt meghatározás szerint a lepke a fenti fajnak bizonyult. 



A STAUDiNGER-REBEL-féle lepkekatalogus szerint a pille 

 Középeurópában, Oroszország északnyugati részén, Déifrancia- 

 országban és Dalmáciában honos. A magyar faunakatalogus sze- 

 rint eddig csak Josipdolon (Modrus-Fiume vm.) fogták ; a későbbi 

 irodalmi adatokban sem találtam újabb termőhelyét. Ezek szerint 

 a tulajdonképpeni Magyarország faunájára új lepkéről van szó. 



A német irodalmi adatok szerint Középeurópában eléggé 

 elterjedt faj (Heinemann-Wocke, p. 592 ; Sorhaqen, p. 256). Fuchs 

 Coleophora linosyridella néven írta le- a Stettiner Entomologische 

 Zeitung 1880. (XLI.) évfolyamában (p. 113. és 247.) később 

 azonban maga is a troglodytella varietásának minősítette (Stett. 

 Entom. Zeitung 1881, p. 464.). 



A hernyónak gazdanövényei a fészkesek (Compositae) cso- 

 portjából kerülnek ki ; ilyenek : a sédkender (Eupatorium canna- 

 binum L.), a réti bolhafű (Inula dysenterica L.), varádics arany- 

 virág (Tanacetum vulgare L.), a fekete üröm (Artemisia vulgáris 

 L.), aranyos istápfű (Solidago virgaurea L.), berzedt sertecsék 

 (Inula conyza D. C), acat (Cirsium), hölgy mái (Hieracium) és 

 cickóró (Achillea), Fuchs a közönséges aranyfürtön (Chrysocoma 

 linosyris L. = Línosyris vulgáris D. C.) nevelte és erről adta 

 nevét (linosyridella). A kerti krizantémumot — amely szintén 

 fészkesvirágú — az irodalom még nem említi. 



A hernyó — mint a tokos molyok mind — egész életét a 

 magaszőtte tokjában tölti. A levél fonákoldalán tanyázik, lyukat 

 rág a bőrkébe, azután kiszedegeti a levél belsejét, de a túlsó bőr- 

 két (epidermist) megint meghagyja. így a levélen fehér, később 

 megbarnuló foltok támadnak, amelyeknek alakja hosszúkás, többé- 

 kevésbbé csipkézett szélű. Gyakran a szomszédos foltok egybe- 

 folynak és a hernyók nagyobb számban való előfordulása esetén 

 úgyszólván az egész levél kiüregesített és barnás színű lesz. Kifej- 

 lődvén, tokját a levélhez vagy a növény szárához erősíti, bábbá 

 alakul, majd megjelenik a pille. A szerzők a rajzás idejét június- 

 július hónapban állapítják meg, noha Fuchs tenyésztéséből az 

 első példányok már május végén s az utolsók augusztus végén 

 keltek ki. A hernyó májustól június közepéig rág. 



A további életfejlődés még nem tisztázott, csak következte- 

 tésre vagyunk utalva. Valószínű, hogy a megtermékenyített nős- 

 tény petéiből még a nyár folyamán kikelnek a hernyócskák, ame- 



